b'\n_START_ARTICLE_\nZoran Jerin\n_START_SECTION_\n\xc5\xbdivljenjepis\n_START_PARAGRAPH_\nJerin je \xc5\xa1tudiral na Fakulteti za strojni\xc5\xa1tvo v Ljubljani, a se je \xc5\xbee leta 1952 posvetil novinarstvu, najprej pri Poletu, nato pri Slovenskem poro\xc4\x8devalcu in nato pri Delu. Bil je urednik revije Tedenska Tribuna (TT), Tiska za mladino in razvedrilo ter Radarja. Pri Planinski zvezi Slovenije je bil od 1963 \xe2\x80\x93 2005 \xc4\x8dlan komisije za odprave v tuja gorstva. Za \xc5\xbeivljenjsko delo v novinarstvu je 1987 prejel Tom\xc5\xa1i\xc4\x8devo nagrado.\n_START_SECTION_\nKnji\xc5\xbeevno delo\n_START_PARAGRAPH_\nS popotovanj po Himalaji je napisal knjigi: Vzhodno od Katmanduja (Mladinska knjiga, Ljubljana, 1965) in Himalaja rad te imam (Mladinska knjiga, 1978). Kot soavtor pa je sodeloval pri knjigah Makalu (Mladinska knjiga, 1974), Kangba\xc4\x8den (Mladinska knjiga, 1976), Na vrh sveta (Mladinska knjiga, 1979) ter Letalstvo in Slovenci II (Borec-Mladika, Ljubljana, 1990).'